de goedinghe des voirs peters gesciede int jaer van xxxvii dwelc twee jaer
nae was en aldus en waert van gheenre werden tgheen des uuten voirs beleide
gedaen wae gemerct beyde reden voirs hopende en meynende nae dbesceit
voirs en dnae de waerheit die sij daer af boden dat de goedinge en pandinge
des voirs pets van gheenre weerden sijn en soude op d voirs katlijne tocht
Op dwelc de voirs pet willem int recht dede seggen hopende dat hem de
voirs reden gheen onstade doen en souden aen sijn goedinge en pandinge voirscr
nae datt toe geschiet wae yerst hoepte hij dat hem tvoirs jaergebot gheen
onstade doen en soude want de jaergebode soe hij meynde waen geordineert
ter goed meynigen te weten als yemant enige goede gecocht hadde ende
possessie ende goedinge daer af hadde en hem dan beduchte datt oude beleide
op waen of goedinge daer uut datmen dan de gebode daer af soude moegen
doen doen en die doen uutroepen mer te dier meynigen dat sijse trecken
wouden hoepte hij datse noeit geordineert en waen want soe soude menich
man bedrogen worden mochte eens mans wijf die schout gemaect hadde en
daer voir ene anden tot sijnen goeden doen leyden daer voe selve gebode moege
doen doen dwelc hij hoepte dat nemermeer sijn en soude Seyde voirt de
dat de voirs kath katline en jan hoir soene comen waen nae dat de gebode
gedaen waen en nae d voirs huweleecsch voirwerden voir goede manne
en hadden gebeden den voirs wilen vrancken willem en janne calaber dat
sij uut den voirs beleide den voirs peten vast setten wouden vand helcht
vand zoene vanden doetslage dls gesciede aen gheerken wilen pyeron gehete
doolslege en dat de selve jan van gheele wel wiste eer hij uut loeven schiet
hoe veel de selve soe zoene gedroegh en also hadde hij sijn goedinge ontfaen
v
niet voirsienicheiden en bij veeden weten ende wille der katline en jans hoirs
soens dwelc de voirs pet al boet te thoenen en mettemynsten tc voirtaen
boet de voirs pet te thoenen dat de voirs katline hem gebeden hadde als
sijnen voirs tsijs gevallen was dat hij verbeyden woude hij soude wel betaelt
wesen mids den welken hij hoepte dat sijn goedinge en pandinge van werden
sijn soude en dat hij also niet en soude bedroegen sijn daer op de scepen van
loeven gemaent vanden meye wijsden voir een vonisse want hen de voirs
ptien thoenis vermeten hadden en dat begden sij aen te hoen en daen teynden
recht Ten daghe van thoenisse thoende de voirs bastijn en henric met hn
henricken torf priest dat hij ov de voirs huwelike vorwde geweest hadde
en dat daer vanden brieve gevorwaert waert gelijc als sij hen vermeten
hadden It jan calaber droegh dat hij oec bijd huwelek vorwde was en